
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

. ΑΠΟΦΑΣΕΙΣ 

Κήρυξη ως αναδασωτέας εκτάσεως 672 τ.μ. στη θέση «Ψωρίλα» 
του Δήμου Αχαρνών του Νομού Αττικής. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός ορίων αιγιαλού - παραλίας και δημιουργία ζώνης πα¬ 
ραλίας στη θέση «Όρμος Λιβάδι» τμήμα XII επαρχίας Ν. Αρκα¬ 


δίας. 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2159 ' (1) 


Κήρυξη ως αναδασωτέας εκτάσεως 672 τ.μ. στη θέση «Ψωρίλα» του 
Δήμου Αχαρνών του Νομού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Αποκεντρώ- 
σεως» όπως αυτές τροποποιήθηκαν μεταγενέστερα με το Ν.Δ. 532/70. 

2. Τις διατάξεις του Ν.Δ. 1147/1972 «περί Διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος της 
Χώρας». 


4. Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις». ■- 

β) 182447/3049/24.9.80 

6. Την 2875/13.7.90 πρόταση του Δασαρχείου Πάρνηθας σχετικά 
με την κήρυξη ως αναδασωτέας, της αναφερομένης στο θέμα εκτάσεως, 
αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής εκτάσεως, της οποίας η δασική βλάστηση καταστράφηκε 
με παράνομη καλλιέργεια οπωροφόρων δένδρων κηπευτικών, τοποθέ¬ 
τηση προκατασκευασμένου παρανόμου κτίσματος, ώστε να αποκλεισθεί 
η διάθεσή της για άλλο προορισμό, την ιδιωτική δασική έκταση, εμβα- 
δού εξακοσίων εβδομήντα δύο (672) τετραγωνικών μέτρων που βρί¬ 
σκεται στη θέση «Ψωρίλα» Δήμου Αχαρνών Νομού Αττικής και προσ¬ 
διορίζεται από τα στοιχεία Α, Β, Γ, Δ, Ε, Ζ, Α όπως φαίνονται στο συ¬ 
νημμένο διάγραμμα το οποίο αποτελεί αναπόσπαστο μέρος της αποφά- 
σεως αυτής και έχει όρια: 

. Ανατολικά: Με ιδιωτική δασική έκταση, 

Δυτικά: Με οδό Μαυρομιχάλη. 

Βόρεια: Με ιδιωτική δασική έκταση. 

Νότια: Με αγροτική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 11 Σεπτεμβρίου 1990 

Ο Νομάρχης 
ΧΡΗΣΤΟΣ ΓΟΥΛΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αρίθ. 1065 (2) 

Καθορισμός ορίων αιγιαλού - παραλίας χαι δημιουργία ζώνης παρα¬ 
λίας στη θέση «Όρμος Λιβάδι» τμήμα XII επαρχίας Κυνουρίας Ν. 

Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τα άρθρα 1 μέχρι και 7 του Α.Ν. 2344/40 «περί αιγιαλού και πα¬ 
ραλίας», όπως τροποποιήθηκαν και συνεπληρώθηκαν με το άρθρο 13 
του Ν. 1078/1980 και το άρθρο 23 του Ν. 1337/83. 

2. Την παρ. 9 του άρθρου 1 του Κεφ. Β’ της 0208/181/26.4.82 
(Φ.Ε.Κ. 214/82 τ.Β’) κοινής απόφασης των Υπουργών Προεδρίας και 
Οικονομικών (Αναμόρφωση συλλογικών οργάνων) Γνωμοδστικής και 
αποφασιστικής αρμοδιότητας του Υπουργείου Οικονομικών και Π.Δ. 
284/88 άρθρο 100). 

3. Την παρ. Γτου άρθρου 1 του Ν. 3200/55 «περί Διοικητικής απο¬ 
κέντρωσης» σε συνδυασμό με το από 28.6.1955 Β. Δ/γμα, το 704/70 
Β. Δ/μα και το άρθρο 1 του Π.Δ. 71/84 και 347/1986 (μεταβίβαση 
αρμοδιοτήτων του Υπουργού Οικονομικών στους Νομάρχες). 

4. Την από 9.3.1989 έκθεση της Επιτροπής του άρθρου 74 του Π.Δ. 
636/77 που καθόρισε τα όρια αιγιαλού - παραλίας στη θέση «Όρμος 
Λιβάδι» Τμήμα XII επαρχίας Κυνουρίας στο Τοπογραφικό Διάγραμμα 
με κλίμακα 1/500 που συντάχθηκε από το μηχανικό Σπύρο Τσούκη το 
Φεβρουάριο του 1986 και θεωρήθηκε από τη Δ.Τ.Υ.Ν. Αρκαδίας στις 
13.2.1989 και που συνοδεύει την έκθεση. 

5. Τη σύμφωνη γνώμη Γ.Ε.Ν. όπως τη διατύπωσε στο Α2/Ινβ/ 
128/544.5/383/90/1974/13.6.90 έγγραφό του. 

6. Το 2135/25.9.90 έγγραφο της Δ.Τ.ΥΝ. Αρκαδίας, αποφασί¬ 
ζουμε: 

Επικυρώνουμε την από 9.3.1989 έκθεση της Επιτροπής του άρθρου 
74 του Π.Δ. 636/77 καθώς και το τοπογραφικό διάγραμμα με κλί¬ 
μακα 1/500 που τη συνοδεύει όπως αυτό συντάχθηκε από το μηχανικό 
Σπύρο Τσούκη το Φεβρουάριο του 1986 και θεωρήθηκε από τη 
Δ.Τ.Υ.Ν. Ν .Αρκαδίας στις 13.2.89 με τα οποία καθορίζονται από την 
Επιτροπή στη θέση «Όρμος Λιβάδι» τμήμα XII της Επαρχίας Κυνου- 
ρίας. 

1. Η οριογραμμή του· αιγιαλού με κόκκινη συνεχή γραμμή (πολυγω¬ 
νική). 

2. Η οριογραμμή της παραλίας με κίτρινη συνεχή πολυγωνική 
γραμμή στη ζώνη της οποίας υπάρχουν κτίσματα. 

3. Η ζώνη παραλίας. 

Η παρούσα να δημοσιευθεί μαζί με την από 9.3.89 έκθεση της Επι¬ 
τροπής και το τοπογραφικό διάγραμμα στην Εφημερίδα της Κυβερνή- 
σεως, σύμφωνα με τις διατάξεις του άρθρου 13 του Ν. 1078/1983. 

Τρίπολη, 2 Οκτωβρίου 1990 
Ο Νομάρχης 

ΓΡΗΓ. ΑΠΟΣΤΟΛΑΚΟΣ 


ΕΚΘΕΣΗ 

Καθορισμού Ορίων Αιγιαλού και Παραλίας στη θέση Όρμος Λιβάδι 
(Τμήμα XII) της Επαρχίας Κυνουρίας της Επιτροπής του άρθρου 
74 του Π.Δ. 636/77. 

Στο Λεωνίδιο Κυνουρίας οι υπογράφοντες: 

α) Νεκτάριος Κ. Δίκαιος, ΠΕΙ/Α, Προϊστάμενος ΔΟΥ Λεωνιδίου. 


β) Γεώργιος Δημόπουλος, Α’β. Τοπ/φος Μηχ/κός αναπληρωτής 
του Δ/ντού Τ.Υ.Ν. Αρκαδίας - Μέλος - Το τακτικό μέλος κωλύετο 
κατά τη συνεδρίαση της Επιτροπής. 

γ) Δημήτριος Κυμπούρης, Υποπλ/ρχος, Λιμενάρχης Λ.Σ. Ναυ¬ 
πλίου, Μέλος που αποτελούμε την Επιτροπή Καθορισμού των ορίων του 
Αιγιαλού σύμφωνα με το άρθρο 74 του Π.Δ. 636/77 και την υπ’ αριθ. 
1856/18.4.84 Απόφαση του Νομάρχη Αρκαδίας (παράγρ. I Άρθρου 
63 του Π.Δ. 636/77) συγκεντρωθήκαμε, μετά από πρόσκληση του 
Προέδρου της Επιτροπής και πήγαμε στην ανωτέρω αναφερομένη πε¬ 
ριοχή στις 9.3.89. 

Αφού λάβαμε υπόψη: 

1) Το 635/28.2.89 έγγραφο της Δ/νσης Τεχνικών Υπηρεσιών Νο¬ 
μού Αρκαδίας με το οποίο ζητείται ο καθορισμός των Ορίων του Αιγια- 
λού και της Παραλίας στην περιοχή Όρμου Λιβάδι (Τμήμα XII) της 
Επαρχίας" Κυνουρίας. 

2) Το Τοπογραφικό και Υψομετρικό διάγραμμα σε μία πινακίδα με 
κλίμακα 1:500 (σύμφωνα με το άρθρο 20 του Π.Δ. 696/74) που συ¬ 
ντάχθηκε το Φεβρουάριο 1986 από το Μηχανικό Σπύρο Τσούκη και θε¬ 
ωρήθηκε από τη Δ/νση Τεχνικών Υπηρεσιών Νομού Αρκαδίας στις 
13.2.89. 

3) Τις διατάξεις του Α.Ν. 2344/40 όπως έχει τροποποιηθεί μέχρι 
σήμερα και ισχύει τώρα. 

4) Την αντίληψη που σχηματίσαμε από τη μεταβίβαση επί τόπου για 
το πλάτος της βρέχόμενης ζώνης της ξηράς και για τα υπόλοιπα συ¬ 
ναφή στοιχεία ήτοι: 

α) Τη μορφολογία της περιοχής. 

β) Την κατάσταση της ακτής. 

γ) Την κατάσταση του θαλασσίου χώρου. 

δ) Τη μη ύπαρξη θαλασσίων ρευμάτων και παλιρροιών. 

ε) Τις επικρατούσες καιρικές συνθήκες. 

στ) Την ειδική διαμόρφωση της Παραλίας. 

5) Το γεγονός ότι στην περιοχή δεν υπάρχουν προσχώσεις ούτε είναι 
εμφανές ότι ο αιγιαλός είναι διαφορετικός από αυτόν που υπήρχε στο 
παρελθόν και συνεπώς δεν υφίσταται παλαιός αιγιαλός, αποφασί¬ 
ζουμε: 

Καθορίζουμε επί του ανωτέρω Τοπογραφικού και Υψομετρικού δια¬ 
γράμματος με κλίμακα 1:500 σε μία πινακίδα όπως συντάχθηκε από 
τον Σπύρο Τσούκη, Πολ/κό Μηχανικό το Φεβρουάριο 1986 και θεωρή¬ 
θηκε στις 13.2.89 από τη Δ.Τ.Υ.Ν. Αρκαδίας. 

α) Την Οριογραμμή του Αιγιαλού με κόκκινη συνεχή πολυγωνική 
γραμμή από το σημείο 1 έως το σημείο 22, της οποίας οι ανωτέρω κο- 
ρυφές εξασφαλίζονται από σταθερά σημεία και οι Γεωγραφικές Συντ/ ζ 
νες των κορυφών είναι γραμμένες στο τέλος του Σχεδίου. 

β) Για λόγους Συγκοινωνίας, Εξωραϊστικούς και λοιπούς Κοινωφε¬ 
λείς σκοπούς, την οριογραμμή της παραλίας στη ζώνη της οποίας υπάρ¬ 
χουν κτίσματα με συνεχή κίτρινη πολυγωνική γραμμή από το σημείο I 
έως το σημείο 22 της οποίας οι κορυφές εξασφαλίζονται από την οριο¬ 
γραμμή του Αιγιαλού σε σταθερή απόσταση 10,00 μέτρων και σταθερά 
σημεία και οι Γεωγραφικές Συντ/νες είναι γραμμένες στο τέλος του σχε¬ 
δίου. 

γ) Ότι καθορίζεται ζώνη παραλίας επειδή δεν εξυπηρετούνται οι σκο¬ 
ποί της παραγράφου 1 του άρθρου 7 του Α.Ν. 2344/40. 

Λεωνίδιο, 9 Μαρτίου 1990 
Ο Πρόεδρος 

ΝΕΚΤΑΡΙΟΣ ΔΙΚΑΙΟΣ 
Τα Μέλη 

ΓΕΩΡΓ. ΔΗΜΟΠΟΥΛΟΣ, ΔΗΜ. ΚΥΜΠΟΥΡΗΣ 


ΓΕΝΙΚΗ, ΟΡΙ20ΝΤ»0ΓΡΑΦΙ 

Ίη -5εοη «Γημιιωνιται μι «οι 

